turjo4nis/wikipedia-bn-dump-20250701 huggingface dataset:
কলিন স্নেডেন

কলিন আলেকজান্ডার স্নেডেন (; জন্ম: ৭ জানুয়ারি, ১৯১৮ - মৃত্যু: ২৪ এপ্রিল, ২০১১) অকল্যান্ড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও ধারাভাষ্যকার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন কলিন স্নেডেন।

প্রথম-শ্রেণীর ক্রিকেট 
১৯৩৮-৩৯ মৌসুম থেকে ১৯৪৮-৪৯ মৌসুম পর্যন্ত কলিন স্নেডেনের প্রথম-শ্রেণীর খেলোয়াড়ী জীবন চলমান ছিল। মিডিয়াম পেসের ভঙ্গীমায় অফ ব্রেক বোলিংয়ে অগ্রসর হতেন। প্রায়শঃই নতুন বল নিয়ে আক্রমণ করতেন। ০/৪৬ বোলিং করেন। সব মিলিয়ে তার প্রথম-শ্রেণীর ক্রিকেটের আয়ুষ্কাল ছিল মাত্র ১৩ মাস।

অকল্যান্ডে জন্মগ্রহণকারী কলিন স্নেডেন অকল্যান্ড ক্রিকেট দলের পক্ষে প্রথম-শ্রেণীর ক্রিকেট জীবন খেলতে শুরু করেন। দীর্ঘদেহী ও শক্ত-মজবুত গড়নের অধিকার ছিলেন ও দ্রুত অফ ব্রেক বোলিং করতেন। দ্বিতীয় বিশ্বযুদ্ধ শুরুর পূর্বে একটি খেলায় অংশ নিয়েছিলেন। এরপর, আট বছর পর ১৯৪৬-৪৭ মৌসুমে খেলেন। ওতাগো’র বিপক্ষে পাঁচ উইকেট লাভের পর ক্যান্টারবারি’র বিপক্ষে আট উইকেট লাভ করেন। তন্মধ্যে, দ্বিতীয় ইনিংসে ৩৪ ওভার বোলিং করে ৬/৩৯ পরিসংখ্যান দাঁড় করেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কলিন স্নেডেন। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

মার্চ, ১৯৪৭ সালে সফরকারী ইংল্যান্ড দলের বিপক্ষে একটি টেস্টে অংশগ্রহণের জন্যে তাকে নিউজিল্যান্ড দলে অন্তর্ভুক্ত করা হয়। ক্রাইস্টচার্চে অনুষ্ঠিত ঐ টেস্টে আরও পাঁচজন নিউজিল্যান্ডীয় ক্রিকেটারের অভিষেক পর্ব সম্পন্ন হয়েছিল। প্রথম ইনিংসে ৩৪৫/৯ তুলে নিউজিল্যান্ড দল ইনিংস ঘোষণা করে। এগারো নম্বরধারী ব্যাটসম্যান হওয়ায় তাকে ব্যাট হাতে মাঠে নামতে হয়নি। সর্বমোট ১৬ ওভার বোলিং করেন। কিন্তু, তৃতীয় ও চতুর্থ দিন বৃষ্টির কারণে খেলা হয়নি এবং খেলাটি ড্রয়ে পরিণত হয়েছিল।

অবসর 
প্রথম-শ্রেণীর ক্রিকেট খেলা থেকে অবসর গ্রহণের পূর্বে দুই মৌসুম খেললেও খুব কম খেলায় অংশ নিয়েছিলেন। অবসর গ্রহণের পর অনেকগুরো বছর বেতারে ধারাভাষ্যকারের ভূমিকায় অবতীর্ণ হয়েছিলেন কলিন স্নেডেন।

২৪ এপ্রিল, ২০১১ তারিখে ৯৩ বছর বয়সে কলিন স্নেডেনের দেহাবসান ঘটে। ১ আগস্ট, ২০১০ তারিখে এরিক টিন্ডিলের দেহাবসানের পর কলিন স্নেডেন নিউজিল্যান্ডের বয়োজ্যেষ্ঠ জীবিত টেস্ট ক্রিকেটারের মর্যাদাপ্রাপ্ত হয়েছিলেন। ২৪ এপ্রিল, ২০১১ তারিখে ৯৩ বছর বয়সে ঘুমন্ত অবস্থায় তার দেহাবসান ঘটে।

তার পিতা নেসি স্নেডেন ও ভ্রাতা ওয়ারউইক স্নেডেন - উভয়ে প্রথম-শ্রেণীর ক্রিকেট খেলায় অংশ নিয়েছেন। তার ভ্রাতৃষ্পুত্র মার্টিন স্নেডেন নিউজিল্যান্ডের পক্ষে ২৫টি টেস্ট ও ৯৩টি একদিনের আন্তর্জাতিকে অংশগ্রহণের সুযোগ পেয়েছেন।

তথ্যসূত্র

আরও দেখুন 
 রয় স্কট
 সিরিল অলকট
 এক টেস্টের বিস্ময়কারী
 বর্ষীয়ান ক্রিকেটারদের তালিকা
 নিউজিল্যান্ডীয় টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 
 এনজেডহেরাল্ড.কো.এনজেডে কলিন স্নেডেন 

১৯১৮-এ জন্ম
২০১১-এ মৃত্যু
অকল্যান্ডের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডীয় ক্রিকেট ধারাভাষ্যকার
অকল্যান্ড থেকে আগত ক্রিকেটার
নর্থ আইল্যান্ডের ক্রিকেটার
শেরকোল সমজান আলী উচ্চ বিদ্যালয়

নাটোর জেলার সিংড়া উপজেলার অন্তর্গত শেরকোল ইউনিয়নে অবস্থিত।
বিদ্যালয়টি প্রতিষ্ঠা করেন মরহুম সমজান আলী এবং তার নাম অনুসারে বিদ্যালয়টির নাম করন করা হয়।

ইতিহাস

তথ্যসূত্র 

১৯৪২-এ প্রতিষ্ঠিত
বিশাল দাদলানি

বিশাল দাদলানি (জন্ম ২৬ জুন ১৯৬৩) হলেন একজন ভারতীয় সুরকার, নেপথ্য সঙ্গীতশিল্পী ও গীতিকার। তিনি সঙ্গীত পরিচালক যুগল বিশাল-শেখরের একজন। তিনি মূলত বলিউড চলচ্চিত্রে কাজ করে থাকেন। পাশাপাশি তিনি কন্নড়, তামিল, তেলুগু ও বাংলা চলচ্চিত্রেও কাজ করে থাকেন। তিনি তিনবার শ্রেষ্ঠ গীতিকার বিভাগে ফিল্মফেয়ার পুরস্কারের মনোনয়ন এবং দুইবার শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন সহ একাধিক পুরস্কারের মনোনয়ন লাভ করেছেন। চলচ্চিত্রে কাজের পাশাপাশি তিনি সঙ্গীত প্রতিযোগিতামূলক অনুষ্ঠান ইন্ডিয়ান আইডলের বিচারক।

প্রারম্ভিক জীবন
দাদলানি ১৯৬৩ সালের ২৬শে জুন মহারাষ্ট্রের বম্বের বান্দ্রায় এক সিন্ধি হিন্দু পরিবারে জন্মগ্রহণ করেন। তিনি মুম্বইয়ের হিল গ্রেঞ্জ হাই স্কুলে এবং পরে ১৯৮৯ থেকে ১৯৯০ সালে দুই বছর জয় হিন্দ কলেজে পড়াশোনা করেন। এরপর তিনি এইচ. আর. কলেজ অব কমার্স অ্যান্ড ইকোনমিক্স থেকে ১৯৯৪ সালে বাণিজ্য শাখায় স্নাতক ডিগ্রি সম্পন্ন করেন।

পুরস্কার ও মনোনয়ন
ফিল্মফেয়ার পুরস্কার

তথ্যসূত্র

বহিঃসংযোগ
 

১৯৬৩-এ জন্ম
জীবিত ব্যক্তি
২১শ শতাব্দীর ভারতীয় গায়ক
২১শ শতাব্দীর ভারতীয় সুরকার
ভারতীয় পুরুষ সুরকার
কন্নড় নেপথ্য সঙ্গীতশিল্পী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তেলুগু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
মারাঠি নেপথ্য সঙ্গীতশিল্পী
মুম্বইয়ের সঙ্গীতশিল্পী
ভারতীয় চলচ্চিত্র সঙ্গীত সুরকার
ভারতীয় পপ গায়ক
ভারতীয় পপ-লোক সঙ্গীতশিল্পী
সিন্ধি ব্যক্তি
ভারতীয় রক সঙ্গীতশিল্পী
ভারতীয় নেপথ্য গায়ক
১৯৭৩-এ জন্ম
২০শ শতাব্দীর ভারতীয় গায়ক
জয় হিন্দ কলেজের প্রাক্তন শিক্ষার্থী
আল বেরুনী মসজিদ

বেরুনী মসজিদ (আরবি: مسجد براني) আলজেরিয়া শহরের একটি ঐতিহাসিক মসজিদ। মসজিদটি অ্যালজিয়ার্সের ইউনেস্কোর ওয়ার্ল্ড হেরিটেজ সাইট কসবার তালিকাভুক্ত। এটি বাব জাদিদ রাস্তায় অবস্থিত, আল-সুলতান প্রাসাদের প্রবেশ পথের সাথে সংলগ্ন।

নামকরণ 
"বেরুনী" শব্দটি আলজিয়ার্সের বাইরের লোকদের বাসস্থান এবং কর্মসংস্থানের জন্য মনোনীত করার জন্য ব্যবহৃত হত।

ইতিহাস 
ওই অঞ্চলে বসবাসকারী বেরুনীর লোকদের জন্য একটি নামাজের জায়গা সরবরাহের জন্য মসজিদটি অটোম্যাননরা তাদের প্রাসাদের নিকটেই ১৬৭৫ সালে নির্মিত হয়েছিল। বারুনির লোকদের লক্ষ্য ছিল যারা প্রাসাদের বাইরে কাজ করেন এবং সুরক্ষার কারণে প্রাসাদের অভ্যন্তরে মসজিদে প্রবেশ করতে অক্ষম হন। ফরাসী আগ্রাসনের সময় মসজিদটিকে সামরিক ব্যারাকে পরিণত করা হয়েছিল এবং পরে মসজিদে রূপান্তর করা হয়েছিল। ফরাসী উপনিবেশিক কর্তৃপক্ষ ১৮৮৭ সালে মসজিদটিকে সাংস্কৃতিক ঐতিহ্য হিসাবে মনোনীত করে। আলজেরিয়ার স্বাধীনতার পরে এটি মসজিদে পুনরায় সংস্কার করা হয়।

২০১৬ সালে ছাদটির একটি অংশ ভেঙে যাওয়ার পরে ব্যুরো অফ ম্যানেজমেন্ট অফ প্রটেক্টড কালচারাল প্রপার্টি এর তত্ত্বাবধানে পরিচালিত জরুরী সংস্কার হয়েছিল। শীতের বৃষ্টির পানির ছাদে কেন্দ্রীয় কলামগুলি মুছে ফেলার কারণে এই পতন হয়েছিল। মসজিদটি, বর্তমানে প্রায় ৩৬০ বছর বয়সী, ভিত্তি এবং দেয়াল সহ অন্যান্য অংশেও বিভিন্ন ধরনের ধসের মুখোমুখি হচ্ছে উপনিবেশিক যুগের সময় সহ কোনও নির্ধারিত প্রতিষ্ঠান মসজিদটি কখনই সংস্কার বা পুনরুদ্ধার করেনি।

আরও দেখুন 
 আফ্রিকার মসজিদসমূহের তালিকা
 মসজিদ
 নামাজ
 ইসলাম

তথ্যসূত্র 

ইসলামি ভবন
ইসলামি স্থাপত্য
আফ্রিকার মসজিদ
আলজেরিয়ার মসজিদ
উত্তর আফ্রিকার মসজিদ
১৭শ শতাব্দীর মসজিদ
আবদ আল-উজ্জা ইবনে কুসাই

আবদ আল-উজ্জা ইবনে কুসাই () ইসলামে তার পিতা কুসাই ইবনে কিলাব (৪০০–৪৮০), শাইবা ইবনে হাশিমের (আবদ আল-মুতালিব) দাদামহ আসাদ ইবনে আবদ আল-উজ্জার মধ্যে একটি গুরুত্বপূর্ণ যোগসূত্র তৈরি করেছেন। 

আরব ধর্মের প্রাক-ইসলামী সময়ের অন্যতম প্রধান দেবী আল উজ্জা থেকে আবদ আল-উজ্জা নামটি গ্রহণ করা হয়েছে।

তথ্যসূত্র 

প্রদত্ত নাম
৫ম শতাব্দীর আরব ব্যক্তি
শেখর রবজিয়ানি

শেখর রবজিয়ানি (জন্ম ২৯ নভেম্বর ১৯৭৮) হলেন একজন ভারতীয় সুরকার ও নেপথ্য সঙ্গীতশিল্পী। তিনি সঙ্গীত পরিচালক যুগল বিশাল-শেখরের একজন। এই সঙ্গীত যুগলের অংশ হিসেবে তিনি বলিউড, তামিল, তেলুগু, কন্নড় ও মারাঠি চলচ্চিত্রে কাজ করে থাকেন। তিনি হাসি তো ফাসি (২০১৪) চলচ্চিত্রের "জেহনসিব" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এছাড়া তিনি বিভিন্ন টেলিভিশন সঙ্গীত প্রতিযোগিতামূলক অনুষ্ঠানে বিচারকের দায়িত্ব পালন করে থাকেন।

কর্মজীবন
রবজিয়ানি বিজ্ঞাপনে কাজের মধ্য দিয়ে তার কর্মজীবন শুরু করেন। এই সময়ে তিনি হৃদয়নাথ মঙ্গেশকরের অধীনে সঙ্গীতের তালিম নিচ্ছিলেন। ১৯৯৭ সালে তার এক বন্ধুর উপদেশে তিনি সা রে গা মা পা অনুষ্ঠানে অডিশন দেন এবং নির্বাচিত হন। পরে তিনি ১৯৯৯ সালে বিশাল দাদলানির সাথে যৌথভাবে বিশাল-শেখর যুগল গড়ে তুলেন। এই যুগল পরবর্তী অসংখ্য বলিউড চলচ্চিত্রে একসাথে কাজ করে। রবজিয়ানি ২০০৭ ও ২০১০ সালে সা রে গা মা পা অনুষ্ঠানের বিচারকের দায়িত্ব পালন করেন।

রবজিয়ানির গাওয়া কয়েকটি জনপ্রিয় গান হল "তুঝে ভুলা দিয়া", "বিন তেরে" ও "মেহেরবান"। তিনি ২০১৩ সালে চেন্নাই এক্সপ্রেস চলচ্চিত্রের "তিতলি" গানের জন্য শ্রেষ্ঠ গান রেকর্ডিং ও পুনর্মিশ্রণ বিভাগে মির্চি সঙ্গীত পুরস্কার অর্জন করেন। ২০১৪ সালে তিনি হাসি তো ফাসি চলচ্চিত্রের "জেহনসিব" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। ২০১৬ সালে তিনি নীরজা চলচ্চিত্রে অভিনয় করেন। এই চলচ্চিত্রে তার ভূমিকা স্বল্পস্থায়ী হলেও তার অভিনয় প্রশংসিত হয়, এবং তিনি শ্রেষ্ঠ আগামীর তারকা হিসেবে স্টারডাস্ট পুরস্কারের মনোনয়ন লাভ করেন।

তথ্যসূত্র

বহিঃসংযোগ
 

১৯৭৮-এ জন্ম
জীবিত ব্যক্তি
২১শ শতাব্দীর ভারতীয় গায়ক
২১শ শতাব্দীর ভারতীয় সুরকার
ভারতীয় নেপথ্য গায়ক
ভারতীয় পুরুষ সুরকার
কন্নড় নেপথ্য সঙ্গীতশিল্পী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তেলুগু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
মারাঠি নেপথ্য সঙ্গীতশিল্পী
ভারতীয় চলচ্চিত্র সঙ্গীত সুরকার
ভারতীয় পপ গায়ক
ভারতীয় পপ-লোক সঙ্গীতশিল্পী
মুম্বইয়ের সঙ্গীতশিল্পী
আলজেরিয়ার মসজিদের তালিকা

এটি আলজেরিয়ার মসজিদগুলির একটি তালিকা। ২০০৬ সালে ধর্ম বিষয়ক ও ত্রান মন্ত্রানালয়ের মতে, পুরো আলজেরিয়ায় প্রায় ১৫০০ মসজিদ রয়েছে যার মধ্যে ৪৫০ টি রাজধানী আলজিয়ার্সে। যার মধ্যে ৯০ ভাগ আলজেরিয়া স্বাধীনতার পরে ১৯৬২ সালে নির্মিত হয়েছিল।

মসজিদসমূহের তালিকা

আরও দেখুন 
 মসজিদ
 আফ্রিকার মসজিদসমূহের তালিকা
 নামাজ

তথ্যসূত্র 

আলজেরিয়ার মসজিদ
দেশ অনুযায়ী তালিকা
আফ্রিকার মসজিদ
মসজিদের তালিকা
১৯৫৬–৫৭ ইউরোপীয় কাপ

১৯৫৬–৫৭ ইউরোপীয় কাপ ইউরোপীয় কাপের দ্বিতীয় আসর ছিল, এটি উয়েফার প্রধান ক্লাব ফুটবল প্রতিযোগিতা ছিল। এই প্রতিযোগিতাটি ১৯৫৬ সালের ১লা আগস্ট হিতে ১৯৫৭ সালের ৩০শে মে তারিখ পর্যন্ত অনুষ্ঠিত হয়েছে। ১৯৫৭ সালের ৩০ই জুন তারিখে স্পেনে মাদ্রিদের সান্তিয়াগো বার্নাব্যুে আয়োজিত এই প্রতিযোগিতার ফাইনালে স্পেনের ক্লাব রিয়াল মাদ্রিদ ২–০ গোলের ব্যবধানে ইতালির ক্লাব ফিওরেন্তিনাকে হারিয়েছে টানা দ্বিতীয়বার মতো শিরোপা জয়লাভ করে।

প্রথম আসরের দুর্দান্ত সাফল্যের পরে ছয়টি নতুন এসোসিয়েশনের প্রতিনিধিদের এই আসরে অন্তর্ভুক্ত করা হয়েছিল: বুলগেরিয়া, চেকোস্লোভাকিয়া, ইংল্যান্ড, লুক্সেমবার্গ, রোমানিয়া এবং তুরস্ক। দ্য ফুটবল অ্যাসোসিয়েশন ("এফএ") "এই প্রতিযোগিতাকে ঘরোয়া ফুটবলের জন্য বিভ্রান্তি" ভাবায় ১৯৫৫ সালে চেলসিকে অংশগ্রহণ করতে দেয়নি; এই আসরেও তারা তাদের অবস্থান অটল রেখেছিল। তবে এফএ-এর নির্দেশনার বিপরীতে গিয়ে ম্যানচেস্টার ইউনাইটেড ইংরেজ চ্যাম্পিয়ন হিসাবে এই প্রতিযোগিতায় অংশগ্রহণ করেছিল; এর ফলে ম্যানচেস্টার ইউনাইটেড ইউরোপীয় কাপে অংশগ্রহণকারী প্রথম ইংরেজ ক্লাবে পরিণত হয়েছিল। পশ্চিম জার্মানির সাথে সংযুক্ত হওয়ার ফলে সারের স্থানটিকে এই প্রতিযোগিতার বর্তমান চ্যাম্পিয়ন হিসাবে রিয়াল মাদ্রিদকে সরাসরি দেওয়া হয়েছিল।

তথ্যসূত্র

বহিঃসংযোগ
 উয়েফা.কমে ১৯৫৬–৫৭ ইউরোপীয় কাপের সকল ম্যাচ
 উয়েফা.কমে protocols ১৯৫৬–৫৭ ইউরোপীয় কাপের সকল গোলদাতা + ১৯৫৬–৫৭ ইউরোপীয় কাপের বাছাইপর্বের সকল গোলদাতা
 রেক.স্পোর্ট.সোকসার স্ট্যাটিস্টিক্স ফাউন্ডেশনে ইউরোপীয় কাপের সকল ফলাফল
 ১৯৫৬–৫৭ ইউরোপীয় কাপের ফলাফল এবং দল (আর্কাইভ)

১৯৫৬–৫৭-এ ইউরোপীয় ফুটবল
ইউরোপীয় চ্যাম্পিয়ন ক্লাবের কাপ মৌসুম
আকবর মসজিদ, আলজেরিয়া

১৯৫৪ সাল ১ নভেম্বর গ্রেট মসজিদ বা আকবর মসজিদ (আরবি: المسجد الكبير 1 نوفمبر 1954) হল আলজেরিয়ার বাটনা শহরের একটি মসজিদ। মসজিদটি বিসক্রা শহরের সাথে আবদ্ধ রাস্তায় অবস্থিত।  এই প্রকল্পটির সূচনা করা হয়েছিলো ১৯৫৪ সালে । এতে একইসাথে ৩০,০০০ জন নামাজ পড়তে পারে। ৪২,০০০ বর্গমিটার আয়তনের এই মসজিদটি বর্তমানে আলজেরিয়ার দ্বিতীয় বৃহত্তম মসজিদ।

চিত্র

আরও দেখুন 
 আলজেরিয়ার মসজিদসমূহের তালিকা
 আফ্রিকার মসজিদসমূহের তালিকা
 মসজিদ
 নামাজ
 ইসলাম

তথ্যসূত্র 

ইসলামি ভবন
ইসলামি স্থাপত্য
আলজেরিয়ার মসজিদ
সাফির মসজিদ

সাফির মসজিদ ( বা ) হল আলজেরিয়ার আলজিয়ার্সে অবস্থিত একটি পুরাতন মসজিদ। এটি ইউনেস্কো দ্বারা স্বীকৃত বিশ্ব ঐতিহ্যবাহী স্থান, মদিনা কোয়ার্টার আলজেরিয়ার ক্যাসবাহে অবস্থিত। এই মসজিদের নকশাটি অটোমান স্থাপত্যশৈলী অনুসরণ করে তৈরি করা হয়েছে।

ব্যাকরণ
এই মসজিদটি প্রাথমিকভাবে জামি সি.আই.ডি সাফার ইবনে আব্দুল্লাহ নামে পরিচিত ছিল। কিন্তু পরবর্তীতে আঠারো শতকের পরে এটি সাফির মসজিদ বা জামি সাফির নামে নামকরণ করা হয়। নামটি দ্বারা সাফিরকে সাফার ইবনে আব্দুল্লাহ বলে মনে করা হয়। সাফার মূলত একজ খ্রিস্টান দাস ছিলেন, যিনি পরবর্তীতে ইসলাম গ্রহণ করেছিলেন। তিনি আরবি শিখেছিলেন এবং কুরআনে হাফিজ হয়েছিলেন।

ইতিহাস 
১৫৩৪ সালে এই মসজিদের নির্মাণ কাজ সম্পন্ন হয়েছে। এই মসজিদটি জাওয়াইয়া মসজিদ সিদি মুহাম্মদ শরীফ থেকে কয়েক মিটার দূরে অবস্থিত। এই মসজিদটি এমন এক জমিতে নির্মিত হয়েছিল, যেখানে নতুন শহর প্রাচীর স্থাপনের পরে এক-চতুর্থাংশ সম্প্রসারণের মাধ্যমে নতুনভাবে মদীনাতে অন্তর্ভুক্ত করা হয়েছিল। অ্যাবলাবল ইন দ্য মসকুউ বইয়ে এই মসজিদের নির্মাণ তারিখ নথিভুক্ত রয়েছে। এই মসজিদের নির্মাণ শুরু নিয়ে সেখানে ৯৪০ হিজরি সনের রজব মাসের উল্লেখ রয়েছে। ১৫৩৪ সালের ১১ই সেপ্টেম্বর তারিখে (৯৪১ হিজরি সনের রবিউল আওয়াল মাসের ২ তারিখে), এই মসজিদের নির্মাণ কাজ শেষ হয়েছিল; অতএব এই মসজিদটি নির্মাণ করতে প্রায় নয় মাস সময় লেগেছিল।

আরও দেখুন
 মসজিদের তালিকা
 আফ্রিকার মসজিদসমূহের তালিকা
 আলজেরিয়ার মসজিদসমূহের তালিকা

তথ্যসূত্র

১৬ শতাব্দীর মসজিদ
১৫৩০-এর দশকের মসজিদ
১৫৩৪ সালে প্রতিষ্ঠিত স্থাপত্য
মুসলিম স্থাপত্য
আলজেরিয়ার মসজিদ
১৬শ শতাব্দীর মসজিদ
উসমানীয় মসজিদ
আফ্রিকার সুন্নি মসজিদ
জাফর উল্যাহ চৌধুরী

জাফর উল্যাহ চৌধুরী ছিলেন একজন বাংলাদেশি রাজনীতিবিদ এবং ভোলা-৪ আসনের সাবেক সংসদ সদস্য।

জীবনী
জাফর ভোলা জেলার মনপুরা উপজেলার আন্দির পাড়া গ্রামে জন্মগ্রহণ করেন। তার পিতার নাম হাফিজ উল্যাহ চৌধুরী এবং মাতা হিন্দিয়া বেগম। ভোলা-৪ আসনের সংসদ সদস্য এম. এম. নজরুল ইসলাম ১৯৯২ সালের ১৭ সেপ্টেম্বর ঢাকার একটি হাসপাতালে মৃত্যুবরণ করার পর এ আসনে অনুষ্ঠিত উপনির্বাচনে জাফর সংসদ সদস্য নির্বাচিত হন। 

একই আসন থেকে তিনি আওয়ামী লীগের মনোনয়নে ১৯৯৬ সালেল জুনে সপ্তম সপ্তম এবং সতন্ত্র সদস্য হিসেবে ২০০১ সালের অষ্টম জাতীয় সংসদ নির্বাচনে প্রতিদ্বন্দীতা করে পরাজিত হন।

জাফর ২০১০ সালের ২০ জানুয়ারি চিকিৎসাধীন অবস্থায় রেড ক্রিসেন্ট হাসপাতালে মৃত্যুবরণ করেন। তাকে বনানী কবরস্থানে সমাধিস্থ করা হয়।

তথ্যসূত্র

পঞ্চম জাতীয় সংসদ সদস্য
২০১০-এ মৃত্যু
ভোলা জেলার রাজনীতিবিদ
আবদুল্লাহ ইবনে সালেম মসজিদ

আবদুল্লাহ বিন সালেম মসজিদ (আরবি: مسجد عبد الله بن سلام) আলজেরিয়ার ওরান এর একটি মসজিদ। এটি পূর্বে ওরানের গ্রেট সিনাগগ (ফরাসী ভাষায়: গ্র্যান্ডে সিনাগগ ডি'অরান), এবং আফ্রিকার বৃহত্তম প্রার্থনালয় ছিল। সাইমন কানৌয়ের উদ্যোগে ১৮৭৮ সালে এটির নির্মাণকাজ শুরু হয়, এবং এটি শেষ করতে ৩৮ বছর সময় নেয় মন্দির ইস্রালাইট নামে পরিচিত, এটি বুলেভার্ড জোফ্রেতে অবস্থিত, বর্তমানে বুলেভার্ড মাটা মোহাম্মদ আল হাবিব।

আলজেরিয়া ১৯৬২ সালে স্বাধীনতা অর্জন করলে, প্রায় সমস্ত আলজেরীয় ইহুদি, যারা ১৮০-এর ক্রিমিয়াক্স ডিক্রি থেকে ফরাসী নাগরিক হিসাবে বিবেচিত হয়েছিল, পাইড-নয়ের সম্প্রদায়ের পাশাপাশি ফ্রান্সে চলে এসেছিল। ১৯৭৫ সালে উপাসনালয়টি মসজিদে রূপান্তরিত করা হয়েছি। মদীনা থেকে সপ্তম শতাব্দীর ইহুদী এবং মুহাম্মদের সাথী যিনি ইসলাম গ্রহণ করেছিলেন সেই আবদুল্লাহ ইবনে সালামের নামানুসারে মসজিদটির নামকরণ করা হয়েছে।

আরও দেখুন 
 আফ্রিকার মসজিদসমূহের তালিকা
 আলজেরিয়ার মসজিদসমূহের তালিকা
 মসজিদ
 নামাজ
 ইসলাম

তথ্যসূত্র

বহিঃসংযোগ 
ওরানের ইহুদি সম্প্রদায় | The Museum of the Jewish People at Beit Hatfutsot 

ওরানের মসজিদ
আলজেরিয়ার সাবেক সিনাগগ
১৮৮০-এ সম্পন্ন মসজিদ
আফ্রিকায় অর্থোডক্সি ইহুদি ধর্ম
১৮৮০-এ আফ্রিকায় প্রতিষ্ঠিত
২০শ শতাব্দীর মসজিদ
আমির আব্দুল কাদের মসজিদ

আমির আব্দুল কাদের মসজিদ (আরবী: مسجد الأمير عبد القاد) আলজেরিয়ার কন্সটান্টিননে অবস্থিত একটি মসজিদ। এই মসজিদটি ১৯৯৪ সালে নির্মাণ করা হয়েছে।

আরও দেখুন 
 আফ্রিকার মসজিদসমূহের তালিকা
 আলজেরিয়ার মসজিদসমূহের তালিকা
 মসজিদ
 ইসলাম
 নামাজ

তথ্যসূত্র 

আলজেরিয়ার মসজিদ
ইসলামি ভবন
ইসলামি স্থাপত্য
সুন্নি মসজিদ
আলজেরিয়ায় সুন্নি ইসলাম
কাতিলা সবুজ সংঘ আদর্শ হাই স্কুল ও কলেজ

কাতিলা সবুজ সংঘ আদর্শ হাই স্কুল ও কলেজ বাংলাদেশের রাজশাহী জেলার বাগমারায় অবস্থিত একটি বহুমুখী বিদ্যালয়। ১৯৯২ সালের ১ অক্টোবর বিদ্যালয়টি প্রতিষ্ঠিত হয়। বিদ্যালয়টিতে মাধ্যমিক এবং উচ্চ মাধ্যমিক পর্যায়ে তিনটি বিভাগে শিক্ষার্থীদের পাঠদানের সুযোগ রয়েছে। এছাড়াও বিভিন্ন বিভাগে কারিগরি শিক্ষার ব্যবস্থাও রয়েছে।

তথ্যসূত্র 

১৯৯২-এ প্রতিষ্ঠিত শিক্ষাপ্রতিষ্ঠান
বাগমারা উপজেলা
রাজশাহী জেলার শিক্ষাপ্রতিষ্ঠান
খায়রুল জাহান

খায়রুল জাহান বীর প্রতীক পদকপ্রাপ্ত একজন বাংলাদেশী মুক্তিযোদ্ধা।

প্রারম্ভিক জীবন 
১৯৪৯ সালে কিশোরগঞ্জ সদর উপজেলার লতিফপুর গ্রামের তালুকদার বাড়িতে খায়রুল জাহানের জন্ম হয়। খায়রুল জাহানের বাবার নাম আবদুল হাই তালুকদার। মায়ের নাম শামসুন্নাহার।

বাড়ির পাশের লতিফপুর সরকারি প্রাথমিক বিদ্যালয়ে প্রাথমিক পড়াশোনা করে ১৯৬৭ সালে কিশোরগঞ্জ সরকারি বালক উচ্চবিদ্যালয় হতে এসএসসি পাস করেন তিনি।

১৯৬৯ সালে ময়মনসিংহ পলিটেকনিক ইনস্টিটিউটে প্রথম বর্ষে ভর্তি হন খায়রুল। তিনি পাকিস্তান বিমান বাহিনীতে পরীক্ষা দিয়ে মনোনীতও হয়েছিলেন। পরে ১৯৭১ সালে পশ্চিম পাকিস্তানে গিয়ে প্রশিক্ষণ নেওয়ার জন্য চিঠি আসে মার্চ মাসের ২৭ তারিখ।

পাকিস্তান বিমান বাহিনীর অফিসার হওয়ার চেয়ে যুদ্ধ করে মাতৃভূমিকে স্বাধীন করা সঠিক মনে করলেন খায়রুল জাহান।

যুদ্ধযাত্রা 
কিশোরগঞ্জের মুক্তিকামী তরুণ-যুবকদের সংঘটিত করে খায়রুল জাহান বাড়ি থেকে বের হয়ে পড়েন ৭ জুন।

ভারতের মেঘালয়ে মেজর এটিএম হায়দারের অধীনে সামরিক প্রশিক্ষণ নিয়ে মেজর খালেদ মোশারফের নেতৃত্বে ২ নং সেক্টরের গ্রুপ কমান্ডার হিসাবে পাকিস্তানি হানাদার বাহিনীর বিরুদ্ধে লড়াই শুরু করেন। নভেম্বরে চলে আসেন গ্রামের বাড়ি লতিফপুরে। বেশ কয়েকজন মুক্তিযোদ্ধাকে সঙ্গে নিয়ে কিশোরগঞ্জ শহরে অপারেশন চালানোর পরিকল্পনা করেন তিনি।

যুদ্ধ ও মৃত্যু 
১৯৭১ সালের ২৬ নভেম্বর কিশোরগঞ্জ শহরের উপকণ্ঠে রাজাকারদের ক্যাম্প দখল করার সিদ্ধান্ত নেন খায়রুল ও তার সহযোগী মুক্তিযোদ্ধারা। এই দিন কিশোরগঞ্জ জেলার হোসেনপুর উপজেলার চরপুমদী বাজার সংলগ্ন প্যারাডাঙ্গা পুলের কাছে পাকিস্তানি বাহিনীর সহযোগী মুজাহিদ ও রাজাকার বাহিনীর সঙ্গে মুক্তিযোদ্ধাদের বড় যুদ্ধ হয়। তখন খায়রুল জাহানের নেতৃত্বে মুক্তিযোদ্ধাদের ছোট একটি দল সেখানে অবস্থান করছিল। সেদিন মুজাহিদ আর রাজাকাররা মিলে মুক্তি-যোদ্ধাদের ঘিরে ফেলেছিল। তখন তুমুল যুদ্ধ শুরু হয়। মুক্তিযোদ্ধারা পাল্টা আক্রমণ করে তাদের ব্যাপক ক্ষতি সাধন করেন। তবে মুক্তিবাহিনীকেও অনেক মূল্য দিতে হয়।

সম্মুখযুদ্ধের এক পর্যায়ে মুক্তিযোদ্ধাদের দলনেতা খায়রুল জাহান বুঝতে পারেন এই যুদ্ধে জয়ী হওয়ার সম্ভাবনা নেই। তখন তিনি তার দলকে রক্ষা করার জন্য একাই সামনে এগিয়ে গিয়ে গুলি করতে থাকেন। এ সময় মুজাহিদ আর রাজাকাররা তাঁকে ঘেরাও করে ফেলে। তাদের হাতে ধরা পড়ার পূর্ব মুহূর্তে খায়রুল নিজের ওপর নিজেই গ্রেনেড চার্জ করে আত্মাহুতি দেন। খায়রুল জাহান ও তার সহযোদ্ধা মো. সেলিম সেখানে শহীদ হন।

পদক ও স্মৃতি 
দেশ স্বাধীন হওয়ার পর বঙ্গবন্ধুর নেতৃত্বে গঠিত সরকার শহীদ মুক্তিযোদ্ধা খায়রুল জাহানকে ১৫ই ডিসেম্বর ১৯৭৩ সালে বীর প্রতীক খেতাবে ভূষিত করে এবং তার স্মরণে প্যাড়াভাঙ্গায় স্মৃতিসৌধ নির্মাণ করে।

ময়মনসিংহ পলিটেকনিক ইন্সটিটিউট শহীদের স্মরণে একটি ছাত্রাবাসের নামকরণ করে শহীদ খায়রুল ছাত্রাবাস।

তথ্যসূত্র 

আরোপ
 

১৯৫০-এ জন্ম
১৯৭১-এ মৃত্যু
বীর প্রতীক
কিশোরগঞ্জ জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
২০১৭–১৮ সংযুক্ত আরব আমিরাতে স্কটল্যান্ড বনাম পাপুয়া নিউগিনি ক্রিকেট দল

স্কটল্যান্ড ক্রিকেট দল দুইটি একদিনের আন্তর্জাতিক খেলার জন্য পাপুয়া নিউগিনির বিরুদ্ধে সংযুক্ত আরব আমিরাত সফর করে, যা নভেম্বর ২০১৭-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

তথ্যসূত্র

বহিঃসংযোগ

২০১৭-এ স্কটিশ ক্রিকেট
২০১৭–১৮ আন্তর্জাতিক ক্রিকেট প্রতিযোগিতা
আন্তর্জাতিক ক্রিকেটে সংযুক্ত আরব আমিরাত সফর
স্কটল্যান্ডে আন্তর্জাতিক ক্রিকেট সফর
সৈয়দ মুসা পাক

শায়খ সৈয়দ আবুল হাসব মুসা পাক শহীদ () একজন সুফি ছিলেন। তাঁর মাজার পাকিস্তানের পাঞ্জাবের মুলতানে অবস্থিত। তিনি শায়খ সৈয়দ আবুল হাসাব সৈয়দ হামিদ বখশ গিলানির পুত্র ছিলেন। ১৫৯২ খ্রিস্টাব্দে (১০০১ হিজরি) লঙ্গাহ উপজাতির গৃহযুদ্ধের সময় তাঁর বুকে গুলির আঘাতে তিনি শহীদ হন। তাঁর মাজারটি ঐতিহাসিক শহর মুলতানে অবস্থিত। সৈয়দ মুসা পাক পাকিস্তানের পাঞ্জাবের মুলতান শহরে পাক গেটের কাছে সমাধিস্থ হন। মুলতানে প্রতি বছর সৈয়দ মুসা পাক শহীদের ওরস করা হয়।

আরও দেখুন
 মুলতান

তথ্যসূত্র 

জন্মের সাল অজানা
১৫৯২-এ মৃত্যু
পাঞ্জাবি ব্যক্তি
মুলতানের ব্যক্তি
পাঞ্জাবি সুফি
পাকিস্তানের মাজার
মুলতান জেলা
মাহমুদ পাসিখানি

মাহমুদ পাসিখানি () ইরানে সংগঠিত নুকতবি আন্দোলনের (যেটি হুরুফি আন্দোলনের একটি অংশ ছিল) প্রতিষ্ঠাতা ছিলেন। তিনি ইরানের গিলন প্রদেশের পাসিখানে জন্মগ্রহণ করেছিলেন। পাসিখানি দাবি করেছিলেন যে তিনি মুহাম্মাদের পুনর্জন্ম ছিলেন। ১৩৯৭ সালে, তিনি নিজেকে মাহাদি ঘোষণা করেছিলেন।

আরও দেখুন 
 মাহদি 
 ইসমাইলি 
 সুফিবাদ 
 শিয়া ইসলাম 
 নুকতা-ই উলা (বা'ব)

তথ্যসূত্র 
 হামিদ আলগর: নুকতাবি ইসলামের বিশ্বকোষ, ১৯৯৪, পৃষ্ঠা: ১১৪–১১৭।

ইরানি শিয়া মুসলিম
স্বঘোষিত মাহদী
হামজা পেরেজ

হামজা পেরেজ হলেন পুয়ের্তো রিকোর একজন প্রাক্তন মার্কিন র‌্যাপ শিল্পী, যিনি ইসলাম গ্রহণ করেছেন। রাজকীয় কৌশলগত ইসলামী কেন্দ্র দ্বারা তিনি বিশ্বের ৫০০ প্রভাবশালী মুসলমানদের একজন হিসাবে স্থান পেয়েছেন। হামজা একজন সাহসী যুবক; তিনি তার সম্প্রদায়ের কাছে ইসলামের বার্তা ছড়িয়ে দিতে গিয়ে তার জীবনের বেশ খানিকটা সময় রাস্তায় এবং কারাগারে কাটিয়েছেন। তিনি হামজা এবং তার ভাই সুলিমান পেরেজের সমন্বিত একটি হিপ-হপ সঙ্গীত ভিত্তিক দল এম-টিমের সদস্যও ছিলেন। তারা হিপ-হপ ব্যবহার করে তাদের বিশ্বাস এবং ধর্মীয় বার্তা অন্যান্যদের কাছে ছড়িয়ে দিতেন। হামজা এস.এইচ.ই.এইচ.ইউ. (সার্ভিশেষ হেল্পিং টু এমপাওয়ার অ্যান্ড হিল আরবান কমিউনিটিস) প্রোগ্রামের প্রতিষ্ঠাতা এবং পিটসবার্গের লাইট অফ দ্য এজ মসজিদের অন্যতম প্রতিষ্ঠাতা ছিলেন। তিনি আন্তঃসত্ত্বা কাব্য প্রকল্প ক্রসিং লিমিটের সাথেও কাজ করেছেন। ২০০৯ সালে, পিবিএস তার জীবন, সংগীত এবং সম্প্রদায় সম্পর্কে "নিউ মুসলিম কুল" শিরোনামে একটি চলচ্চিত্র প্রকাশ করেছিল।

তাঁর ধর্ম পরিবর্তনের কাহিনীটি "লাতিনো মুসলিম: আওয়ার জার্নিস টু ইসলাম"-এ প্রদর্শন করা হয়েছে।

তথ্যসূত্র

ইসলামে ধর্মান্তরিত
জীবিত ব্যক্তি
জন্মের বছর অনুপস্থিত (জীবিত ব্যক্তি)
২১শ শতাব্দীর মার্কিন র‍্যাপার
হামজা রবার্তো রিকার্দো

হামজা রবার্তো পিকার্দো ইতালির ইসলামিক সম্প্রদায় ইউসিওআইআই-এর দিকনির্দেশক কাউন্সিলের একজন সদস্য এবং ইউরোপীয় মুসলিম নেটওয়ার্কের মুখপাত্র ছিলেন। তিনি বর্তমানে ইউসিওআইআই-তে কোনও নির্বাহী পদের দায়িত্ব পালন করছেন না।

১৯৭৪ সালে তার সামরিক পরিষেবা শেষ হওয়ার পরে, পিকার্দো আফ্রিকা গিয়ে সাহারা মরুভূমি অতিক্রম করতে গিয়েছিলেন। তিনি সেখানে মুসলমানদের সাথে সাক্ষাৎ করেছিলেন এবং ইসলাম সম্পর্কে জেনেছিলেন। তিনি ১৯৭৫ সালে ইসলাম গ্রহণ করেছিলেন। ১৯৮৪ সালে তিনি প্রথমবারের মতো নামাজ পড়া শুরু করেন এবং প্রায় পাঁচ বছর পরে তিনি রোজা রাখা শুরু করেন।

তিনি ১৯৯৩ সালে আল হিকমা প্রকাশনা সংস্থা প্রতিষ্ঠা করেন এবং মুসলিমদের দ্বারা ইতালীয় ভাষায় অনুবাদিত কুরআনের প্রথম সংস্করণ প্রকাশ করেন।

তথ্যসূত্র

বহিঃসংযোগ
 হামজা রিকার্ডোর সাথে একটি সাক্ষাৎকার 
 অনলাইন কুরআন প্রকল্প  – হামজা রবার্তো পিকার্দো দ্বারা কুরআনের একটি ইতালিয়ান অনুবাদ

জন্মের বছর অনুপস্থিত (জীবিত ব্যক্তি)
ইসলামে ধর্মান্তরিত
জীবিত ব্যক্তি
কুরআনের ইতালীয় অনুবাদক
শ্যামাপ্রসাদ কলেজ

শ্যামাপ্রসাদ কলেজ হল ভারতের পশ্চিমবঙ্গ রাজ্যের কলকাতা শহরের একটি প্রাক-স্নাতক কলেজ। ১৯৪৫ খ্রিস্টাব্দে শ্যামাপ্রসাদ মুখোপাধ্যায় এই কলেজ প্রতিষ্ঠা করেন। দ্বিতীয় বিশ্বযুদ্ধের অব্যবহিত পর এই কলেজ প্রতিষ্ঠিত হয়। প্রথমে এই কলেজের নাম ছিল আশুতোষ কলেজ অফ কমার্স (সান্ধ্য বিভাগ)। ১৯৫৮ খ্রিস্টাব্দে আশুতোষ কলেজ থেকে আলাদা হয়ে নিজস্ব পরিচালন পদ্ধতিতে আসে এবং কলকাতা বিশ্ববিদ্যালয় দ্বারা অনুমোদিত হয়। পরবর্তীকালে বিশ্ববিদ্যালয় মঞ্জুরি কমিশনের তালিকাভুক্ত হয় এই কলেজ এবং শ্যামাপ্রসাদ মুখোপাধ্যায়ের অকালমৃত্যুর পর এর পুনর্নামকরণ হয় 'শ্যামাপ্রসাদ কলেজ'।

ভবন চত্বর 
কলেজটির প্রধান বাড়িটার বয়স প্রায় শতক ছুঁই ছুঁই এবং এই বাড়িতে আরো দুটো কলেজ অনুষ্ঠিত হোত। এই ভবনে শ্যামাপ্রসাদ কলেজ চলে বিকেল ৫টা থেকে। অতীতে কলেজ ভবনে সকাল ৬:৩০ থেকে সকাল ১১:৩০ পর্যন্ত শুধু ছাত্রীদের জন্যে যোগমায়া দেবী কলেজ এবং সকাল ১০টা থেকে বিকেল ৫টা পর্যন্ত সহশিক্ষামূলক অর্থাৎ ছাত্রছাত্রী একসঙ্গে অশুতোষ কলেজে চালু ছিল।  কলকাতা এবং ভারতের কিছু শহরে স্থান সঙ্কুলানের জন্যে এই চত্বর ভাগাভাগি চালু আছে। পরবর্তীকালে এই ভবনের ঠিক পিছনে রাজেশ্বর দাশগুপ্ত রোডে ১৯৯২ খ্রিস্টাব্দে যোগমায়া দেবী কলেজের নিজস্ব ভবন তৈরি হলে ওই কলেজ নতুন ভবনে স্থানান্তরিত হয় এবং বর্তমানে এই ভবনে দুটো কলেজ চলছে।

নতুন বিজ্ঞান ভবন 
১৯৯৮ খ্রিস্টাব্দে শ্যামাপ্রসাদ কলেজের নতুন বর্ধিতাংশ ভবনে ৫বি, রাজেশ্বর দাশগুপ্ত রোড, কলকাতা-৭০০০২৬ ঠিকানায় বিজ্ঞান বিভাগ চালু হয়। বিজ্ঞান বিভগের পঠন-পাঠন দিনের বেলা চলে। সেখানে বিজ্ঞানের প্রাক-স্নাতক বিভাগে কম্পিউটার বিজ্ঞান, কম্পিউটার প্রয়োগ, ভূবিজ্ঞান বিষয়গুলোতে সাম্মানিক পাঠক্রম চালু হয়েছে।

বিভাগসমূহ

বিজ্ঞান 

 পদার্থবিদ্যা 
 গণিত 
 কম্পিউটার বিজ্ঞান 
 ইলেক্ট্রনিক্স 
 অর্থনীতি 
 ভূবিজ্ঞান 
 কম্পিউটার অ্যাপ্লিকেশন (মেজর) 
 পরিবেশ বিজ্ঞান

কলাবিদ্যা ও বাণিজ্য 

 বাংলা 
 ইংরেজি 
 সংস্কৃত 
 হিন্দি 
 ফরাসি 
 ইতিহাস 
 রাষ্ট্রবিজ্ঞান 
 দর্শন 
 শিক্ষা 
 হিসাব ও অর্থনীতী 
 বিপণন

বিশিষ্ট প্রাক্তনী 

 রঞ্জিত মল্লিক, অভিনেতা 
 সাহেব চ্যাটার্জি, গায়ক ও অভিনেতা

আরো দেখুন 

 আশুতোষ কলেজ 
 যোগমায়া দেবী কলেজ 
 কলকাতা বিশ্ববিদ্যালয় কর্তৃক অনুমোদিত কলেজগুলির তালিকা 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

তথ্যসূত্র

বহির্সংযোগসমূহ 

 শ্যামাপ্রসাদ কলেজ

কলকাতার বিশ্ববিদ্যালয় ও কলেজ
১৯৪৫-এ প্রতিষ্ঠিত শিক্ষাপ্রতিষ্ঠান
উইকিউপাত্তে স্থানাঙ্ক আছে
কলকাতা বিশ্ববিদ্যালয়ের অধিভুক্ত
১৯৪৫-এ ভারতে প্রতিষ্ঠিত
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র